«Ինձ արհամարհել, գցել են մի կողմ, իմ տեղը մեկ ուրիշին են մտցրել, իրենց վրա պլան է դրված, որ այդքան մարդու հանեն, առանց հաշվի առնելու, որ սիրտս 35 տոկոսով է աշխատում. իրենց պլանն են կատարել: Ինֆարկտից հետո ինձ վիրահատել են, ոտքերիցս երակներ հանել՝ դրել սրտիս, հազիվ շնչում եմ, էլ ուր մնաց ֆիզիկական աշխատանք կատարեմ: Վերջին անգամ, երբ զանգահարեցի սոցապ, սկսեցին ինձ ծաղրել. զանգել, ասում եմ՝ սիրտս 35 տոկոս է աշխատում, ասում են՝ ի՞նչ գիտես, դու բժի՞շկ ես, ասում եմ՝ նույն բանն էլ բժիշկս է ասում, ասում են՝ քո բժիշկը փորձագե՞տ է: Թող ինձ կանգնեցնեն այն հիվանդների կողքին, որոնց կարգ են տվել ու տեսնենք՝ մեզնից որ մեկն է ավելի շատ հիվանդ»,- ասում է Արթուր Դավթյանը: